OpenLLM-France/wikimedia huggingface dataset:
# Batalla de Cízic

La batalla de Cízic va ser un enfrontament militar ocorregut l'any 193 entre les forces de Septimi Sever, que va resultar vencedor i el seu rival per l'Imperi, Pescenni Níger.

## Antecedents

La contesa va succeir en el context de l'Any dels cinc emperadors, un període tumultuós de l'Imperi Romà, quan l'emperador Pertinax va ser assassinat per la Guàrdia Pretoriana. Els pretorians van organitzar una subhasta pel tron que va ser guanyada per Didi Julià, el millor postor, que es va proclamar emperador. Malgrat tot, el tron tenia tres altres pretendents, Septimi Sever, Pescenni Níger (el governador de Síria) i Clodi Albí (governador de Britànnia).
Septimi Sever va marxar cap a Roma on, després d'ocupar Ravenna, va obtenir el suport dels pretorians i altres antics aliats de Didi, que va acabar decapitat. Després va aliar-se amb Albí i va continuar la seva marxa fins a entrar en combat amb Pescenni prop de Cízic a l'Àsia Menor.

## Batalla

Les poderoses legions germàniques de Sever, comandades per Tiberi Claudi Càndid, es desplaçaren ràpidament cap a l'orient, però Pescenni havia assegurat el control de Bizanci, destacant Emilià Asel·le i les seves tropes en la defensa de la costa meridional del Mar de Màrmara, per tal d'impedir el pas de les tropes de Sever. Claudi Càndid, però, va ordenar el pas de l'estret de Bòsfor i va iniciar una batalla amb Emilià, que va resultar mort durant l'enfrontament. Pescenni, sota el setge del general i més tard historiador Mari Màxim, es va veure obligat a retirar-se i refugiar-se a Nicea, on tindria lloc la batalla de Nicea.

## Referències

* 1 2 Eiddon, Iorwerth (ed.). The Cambridge Ancient History, vol. XII: The Crisis of Empire, A.D. 193-337. Cambridge: Cambridge University Press, 1976, p. 4. ISBN 9780521301992.
* 1 2 Birley, Anthony. Septimius Severus : the African emperor. Londres: Rouletge, 1999, p. 108. ISBN 9780415165914.
# Can Carbó

«Can Carbó» té aquests significats:
* Can Carbó (Blanes)
* Can Carbó (Rupià)
* Can Carbó (Sant Martí Sarroca)
# Diaphus burtoni

Diaphus burtoni és una espècie de peix de la família dels mictòfids i de l'ordre dels mictofiformes.

## Hàbitat

És un peix marí i d'aigües profundes que viu fins als 312 m de fondària.

## Distribució geogràfica

Es troba a les Filipines.

## Referències

* ↑ Eigenmann C. H. & Eigenmann R. S., 1890. Additions to the fauna of San Diego. Proc. Calif. Acad. Sci. (Ser. 2) v. 3. 1-24.
* ↑ BioLib (anglès)
* ↑ «Diaphus burtoni». Catalogue of Life. (anglès) (anglès)
* 1 2 FishBase (anglès)
* ↑ Herre, A.W.C.T., 1953. Check list of Philippine fishes. Res. Rep. U.S. Fish Wild. Serv., (20):977 p.
* ↑ Fowler, H.W., 1934. Descriptions of new fishes obtained from 1907 to 1910, chiefly in the Philippine Islands and adjacent seas. Proc. Acad. Nat. Sci. Phila. 85:233-367.
* ↑ Huang, Z., 2001. Marine species and their distribution in China's seas. p. 404- 463. Vertebrata. Smithsonian Institution, Florida, Estats Units. 598 p.
* ↑ Randall, J.E. i K.K.P. Lim (eds.), 2000. A checklist of the fishes of the South China Sea. Raffles Bull. Zool. Suppl. (8):569-667.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hulley, P.A., 1984. Myctophidae. p. 429-483. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.). Fishes of the north-eastern Atlantic and the Mediterranean. UNESCO, París, França. Vol. 1.
* Hulley, P.A., 1990. Myctophidae. p. 398-467. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI; París; i UNESCO, París. Vol. 1.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Paxton, J.R., 1979. Nominal genera and species of lanternfishes (Family Myctophidae). Contrib. Sci. Natur. Hist. Mus. Los Angeles County, 322:1-28.
* Paxton, J.R. i P.A. Hulley, 1999. Myctophidae. Lanternfishes. p. 1957-1964. A K.E. Carpenter i V.H. Niem (eds.) FAO species identification guide for fishery purposes. The living marine resources of the WCP. Vol. 3. Batoid fishes, chimaeras and bony fishes part 1 (Elopidae to Linophrynidae). FAO, Roma, Itàlia.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Zunzgen

Zunzgen és un municipi del cantó de Basilea-Camp (Suïssa), situat al districte de Sissach.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].

## Enllaços externs

* Zunzgen en Alemany, Francès o Italià al Diccionari històric de Suïssa.
# Langenscheidt

Langenscheidt (en alemany també: Langenscheidt Verlagsgruppe) és un grup editorial alemany especialitzat en llengües i diccionaris. L'activitat editorial de Langenscheidt es va iniciar el 1856 a Berlín, per Gustav Langenscheidt. La societat es va especialitzar aviat en la publicació de diccionaris bilingües i llibres per aprendre idiomes. La seva activitat va créixer amb l'adquisició d'altres editorials i avui el grup Langenscheidt és un dels més grans al món en relació amb la literatura per a l'aprenentatge d'idiomes, guies de viatge i cartografia. Als anys setanta del segle passat la seu del grup es va traslladar de Berlín a Múnic. El 1988 va adquirir el Bibliographisches Institut & F. A. Brockhaus, editor de la famosa enciclopèdia Brockhaus. El grup controla avui 25 editorials que operen en 11 països. El 1911 edità el Diccionari portàtil de les llengües catalana i alemanya, d'Eberhard Vogel.

## Referències

* 1 2 3 «Langenscheidt». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Web oficial de Langenscheidt (alemany) (anglès)
# The Rolling Stones, Now!

The Rolling Stones, Now! és el tercer àlbum americà d'estudi de la banda de rock britànica The Rolling Stones, editat el 13 de febrer de 1965 pel seu distribuïdor inicial nord-americà, London Records. Tot i que conté dues cançons prèviament no publicades i una versió alternativa, l'àlbum consisteix principalment en cançons editades anteriorment al Regne Unit, a més del recent senzill del grup als Estats Units, «Heart of Stone» acompanyada de «"What a Shame». Mick Jagger i Keith Richards van escriure quatre de les cançons de l'àlbum (inclòs el senzill nord-americà), equilibrat per altra banda per artistes americans de rhythm and blues i rock and roll.

## Recepció

En una revisió retrospectiva, el crític musical Richie Unterberger va donar a l'àlbum la màxima qualificació d'AllMusic (5 de 5 estrelles). Va comentar
| « | «Now!» del principi a final és gairebé pràcticament uniforme, amb l'èmfasi en algun dels seus materials més negres. Les versions de «Down Home Girl» de la vibrant «Mona (I Need You Baby)» de Bo Diddley, «Paint in My Heart» d'Otis Redding i «Oh Baby» de Barbara Lynn formen part de les millors interpretacions del grup en R&B. | » |
| — Richie Unterberger |||

## Referències

* 1 2 Unterberger, Richie. «The Rolling Stones, Now! - The Rolling Stones | Songs, Reviews, Credits, Awards». [Consulta: 13 juny 2014].
* 1 2 3 4 http://www.acclaimedmusic.net/album/A47.htm
* ↑ Rolling Stone album guide
* ↑ Hull, Tom. «Grade List: The Rolling Stones», n.d.. [Consulta: 11 febrer 2020].

## Enllaços externs

* «Lloc web oficial de The Rolling Stones» (en anglès).
Albums de The Rolling Stones :
Edicions UK&USA 1964–1967 :
Edicions internacionals 1967–present :
# Canon EOS 1000D

* No s'ha de confondre amb Canon EOS 1000.
La Canon EOS 1000D és una càmera rèflex digital de 10,1 megapíxels anunciada per Canon el 10 de juny de 2008 i comercialitzada a mitjans d'agost del mateix any a 750€ amb el 18-55mm IS. És coneguda com EOS Kiss F al Japó i com EOS Rebel XS als Estats Units i el Canadà. La 1000D és una càmera DSLR per a principiants i va ser anunciada com el pas anterior a la Canon 450D.
La càmera en qüestió, comparteix característiques amb la 450D. Ofereix Live View, el processador d'imatge DIGIC III i suport per a SDHC. No obstant això, té set punts d'enfocament (en comptes dels nou de la 450D) i no té mesurament puntual de llum. La 1000D és el segon model de Cànon EOS (després de la 450D) que usa exclusivament targetes SD i SDHC en comptes de CompactFlash.
Aquest model va ser substituït per la Canon EOS 1100D.

## Característiques

Les característiques més destacades d'aquesta càmera són les següents:
* Sensor CMOS de 10,1 megapíxels
* Mida del sensor: APS-C (22x14 mm)
* Factor de retall: 1.6x
* Procesador: DIGIC III
* Pantalla LCD de 2.5" i 230.000 píxels
* Live View
* Sensibilitat ISO: 100-1600
* 7 punts AF tipus creu
* Disparo continu de 3 fotogrames per segon
* Muntura EF/EF-S
* Bateria LP-E5, aprox. 190-600 dispars sense flaix o 180-500 amb el 50% de l'ús del flaix.
* Pes aproximat 502g (amb la bateria)

## Inclòs a la caixa

* Cos de la Canon EOS 1000D
* Objectiu EF-S 18-55mm f/3.5-5.6 IS
* Ocular EF
* Corretja per la càmera EW-100DBV
* Bateria LP-E5
* Carregador de bateria LC-E5
* Tapa d'objectiu E-58
* Tapa posterior d'objectiu E
* Cable d'alimentació
* Cable USB 2.0
* Manual d'usuari
* CD: Canon Digital Camera Solutions

## Accessoris compatibles

* Tots els objectius amb muntura EF / EF-S
* Flaixos amb muntura Canon
* Targetes de memoria SD, SDHC i MMC

## Referències

* ↑ Penalva, Javier. «Canon EOS 1000D» (en castellà). Xataka foto.
* ↑ Butler, Richard. «Canon EOS 1000D (Rebel XS / Kiss F) Review» (en anglès). Dpreview.
* ↑ Europe, Canon. «EOS 1000D - Support - Download drivers, software and manuals» (en anglès). Arxivat de l'original el 2021-11-22. [Consulta: 22 novembre 2021].
* ↑ «Canon EOS 1000D (EOS Rebel XS / Kiss F Digital) Specs» (en anglès). Dpreview.
* ↑ «Canon EOS Rebel XS / 1000D Specifications» (en anglès). The digital picture.
* ↑ Butler, Richard. «Canon EOS 1000D (Rebel XS / Kiss F) Review» (en anglès). Dpreview.
# Diaphus arabicus

Diaphus arabicus és una espècie de peix marí de la família dels mictòfids i de l'ordre dels mictofiformes.
És un peix marí i d'aigües profundes que viu fins als 468 m de fondària, a la Mar d'Aràbia.

## Referències

* 1 2 Garilao, Cristina V.; Bailly, Nicolas. «Diaphus arabicus Nafpaktitis, 1978». FishBase.
* ↑ Nafpaktitis, Basil G. «Systematics and Distribution of Lanternfishes of the Genera Lobianchia and Diaphus (Myctophidae) in the Indian Ocean» (en anglès). Science Bulletin. Natural History Museum of Los Angeles County, 30, 1978, pàg. 1-92.

## Bibliografia

* Paxton, John R. «Nominal genera and species of lanternfishes (family Myctophidae)». Contributions in science, 322, 1979, pàg. 1–28.
# Santa Margarida de Pampa

Santa Margarida de Pampa és l'església parroquial del nucli de Pampa, al municipi de Castellar de la Ribera (Solsonès), inclosa a l'Inventari del Patrimoni Arquitectònic de Catalunya. L'antic nucli de Pampa es troba a l'extrem nord del terme municipal, als vessants meridionals de la serra d'Oliana, elevada sobre le marge dret de la rasa de Solanes.

## Descripció

Església de planta rectangular. Té un campanar d'espadanya amb dues finestres cobertes amb arcs de mig punt. El campanar està cobert amb lloses. Destaca la finestra circular del frontis feta d'un sol bloc de pedra. A la clau de la porta, hi ha la data de 1806. L' església no té absis i el parament interior està completament enguixat. L'església està coberta amb volta de llunetes a l'interior. Com a conseqüència de les humitats, les pintures estan en molt mal estat. El material de construcció és variat: pedres, ciment, rajoles...

## Història

L'actual edifici fou construït l'any 1806 a la dreta del Barranc de Coscollola i a llevant del turonet on s'aixecava l'antiga. Prop de les seves restes, hi ha les de l'antic Castell de Pampa i entre ambdues, s'aixeca una casa senyorial.
Als primers anys de la centúria, en tenia cura el vicari de la Salsa: mossèn Esteve Melé s'havia situat a Ogern. El vicari tant si depenia de la Salsa com del rector de Ceuró, s'estava a la Pampe. El mossèn de la Salsa, que s'havia fet vell, el 1919, volia que el vicari visqués a Ogern, llavors els veïns van demanar al bisbe que no els tragués el capellà, que aleshores era mossèn Salvador Casòliva. L' any 1924 encara hi havia capellà encarregat que era mossèn Joan Viladrich.

## Per anar-hi

* Pista a Santa Margarida de Pampa

## Referències

* 1 2 3 «Santa Margarida de Pampa». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 14 abril 2015].

## Enllaços externs

* Santa Margarida de Pampa, fitxa del catàleg de l'Ajuntament
# Zemplínske Hámre

Zemplínske Hámre és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1899.
# The Boring Company

The Boring Company (TBC) és una empresa nord-americana de serveis de construcció d'infraestructures i túnels fundada per Elon Musk. Dissenya projectes per a sistemes de trànsit intraciutat ("bucle").
TBC ha completat dos túnels a Las Vegas per viatjar en bucle. També ha completat un túnel per provar Hyperloop and loop travel al comtat de Los Angeles. Altres túnels es troben en diverses etapes de discussió i planificació.
Musk va citar la dificultat existent amb el trànsit de Los Angeles i el que considera limitacions amb l'actual xarxa de transport bidimensional com la seva inspiració primerenca per al projecte. The Boring Company es va constituir inicialment com a filial d’SpaceX, convertint-se en una empresa separada i totalment independent el 2018. A partir de desembre de 2018, el 90% del capital era propietat de Musk, amb un 6% de SpaceX a canvi de l'ús de recursos SpaceX durant la fase emergent de la empresa.

## Referències

* ↑ Chafkin, Max. «Elon Musk Is Really Boring». Bloomberg, 16-02-2017. Arxivat de l'original el 16 febrer 2017.
* ↑ Peyser, Eve. «Elon Musk on Digging Big-Ass Tunnel: 'We Have No Idea What We're Doing'». Gizmodo, 30-01-2017. Arxivat de l'original el 19 febrer 2017.
* ↑ «Elon Musk's New Boring Co. Faced Questions Over SpaceX Financial Ties». Arxivat de l'original el 18 desembre 2018.
# Bafi

Bafi (en llatí Baphius, en grec Βάφιος) fou un comentarista grec de l'època romana d'Orient de la Basilica, una obra jurídica recopilada Lleó VI el Filòsof que incorporava un gran nombre de lleis i constitucions (codis) anteriors.
Probablement va viure al segle x o al segle xi. Suárez pensa que Bafi no era el seu nom propi sinó un malnom (es pot pensar que prové de Βαφεύς, 'tintorer') que feia referència al fet d'haver anotat les Rúbriques del text, però Bach refusa aquesta opinió. Tigerstrom l'anomena Salomó Bafi, però això és un error, ja que quan s'esmenten els dos noms a la font original, Salomó, un dels escoliastes està separat per una coma del nom de Bafi.

## Referències

* ↑ Baphius a: William Smith (editor), A Dictionary of Greek and Roman biography and mythology. Vol. I. Boston: Little, Brown & Comp., 1867, p. 460
# Cambra baixa

La cambra baixa és una de les dues cambres d'un cos legislatiu bicameral; l'altra és la cambra alta. Les funcions i característiques dels parlaments unicamerals són idèntiques a aquelles de les cambres baixes.
En les democràcies parlamentàries la cambra baixa és la cambra amb més poder explícit o implícit per convenció. La cambra baixa és l'única que designa al cap de govern o al primer ministre i pot remoure'l per mitjà d'una moció de censura. La cambra baixa es considera la representació directa del poble, ja sigui per mitjà de l'elecció de representants d'una llista de diputats en un escrutini proporcional plurinominal o per l'elecció de representants directes de cadascuna de les circumscripcions en què està dividit l'Estat en un escrutini uninominal majoritari. La cambra alta té menys poder (com a Espanya), i en altres casos les seves funcions són merament cerimonials (com al Regne Unit).
En les democràcies presidencialistes la cambra baixa sol tenir el mateix poder que la cambra alta, principalment en els sistemes federalistes: la cambra baixa representa a tots els ciutadans per igual (un diputat és elegit per cadascuna de les circumscripcions electorals en què està dividit el país amb la mateixa grandària poblacional) mentre que la cambra alta representa a cadascun dels estats o províncies membres per igual. Les funcions de la cambra baixa de les democràcies presidencialistes es restringeixen a la creació de lleis, però, no elegeix al cap de govern ni té la capacitat de deposar-lo.
La següents és una llista dels títols més comuns de les cambres baixes o unicamerals:
* Cambra de Diputats (a Mèxic)
* Cambra de Representants (als Estats Units)
* Cambra d'Assemblea (a alguns estats constituents d'Austràlia)
* Cambra dels Comuns (al Regne Unit)
* Assemblea Legislativa (a Ontario)
* Assemblea Nacional (a França)
* Assemblea Nacional o Federal (a Alemanya).
* Congrés dels Diputats (a Espanya)
* Dáil Éireann (a la República d'Irlanda)
* Consell Nacional (a Suïssa)
* Sejm (a Polònia)
* Tweede Kamer o Segona Cambra (als Països Baixos)

## Referències

* ↑ «bicameralisme». GEC. [Consulta: 15 novembre 2020].
* ↑ «Cambra de Representants». GEC. [Consulta: 15 novembre 2020].
* ↑ «Cambra dels Comunsobra=GEC». [Consulta: 15 novembre 2020].
* ↑ «Assemblea Nacional». GEC. [Consulta: 15 novembre 2020].
# Divina

Divina és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1325.
Viccionari
# Santa Margarida de Navès

Santa Margarida de Navès és l'església parroquial del nucli de Navès que forma part de l'Inventari del Patrimoni Arquitectònic Català de Navès (Solsonès).

## Descripció

Església edificada juntament amb la rectoria damunt d'un cementiri preromànic i sobre unes sitges, que hom suposa ibèriques. S'han aprofitat murs de la primitiva església romànica. A l'interior de la rectoria, al corredor de comunicació d'aquesta amb l'església, encara es poden veure alguns arcs i finestres romàniques tapiades.
L'actual església fou construïda al segle xvii, d'estil neoclàssic rural. Té planta rectangular, coberta a dos vessants i és d'una sola nau. A l'interior, es poden veure restes dels antics murs. La façana és senzilla, amb llinda de pedra a la porta i un petit rosetó al damunt. Té un esvelt campanar de tres cossos, rematat per una barana de pedra. El parament és de pedres irregulars amb morter, excepte a les cantonades que són de pedra picada i escairats.

## Història

L'origen de la primitiva església és molt antic i consta en documents que l'any 1103 ja fou cedida, juntament amb el castell i l'església de Sant Andreu, a la canònica de Solsona, per Ramon Miró.

## Referències

* ↑ «NAVÈS, Santa Margarida». Parròquies. Bisbat de Solsona. Arxivat de l'original el 23 de setembre 2015. [Consulta: 22 setembre 2015].
* 1 2 «Santa Margarida de Navès». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 setembre 2014].
# Zaritxne (Djankoi)

* Per a altres significats, vegeu «Zarétxnoie».
Zaritxne (en (ucraïnès): Зарічне) és un poble de la República Autònoma de Crimea a Ucraïna, que el 2014 tenia 1.820 habitants. Pertany al districte rural de Djankoi.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Zenica

Zenica (en alfabet ciríl·lic: Зеница) és una ciutat de Bòsnia i Hercegovina, capital del cantó de Zenica-Doboj. La ciutat és coneguda principalment per la seva activitat industrial.

## Referències

* ↑ «Zenica» (en anglès). Arxivat de l'original el 2019-11-28. [Consulta: 28 novembre 2019].

## Enllaços externs

* Zenica - Lloc web oficial (bosnià)
# The Borough

The Borough és una col·lecció de poemes que George Crabbe va publicar el 1810. Escrit en cuplets heroics, els poemes s'ordenen en una sèrie de 24 cartes, cobrint diversos aspectes de la vida de Borough i detallant les històries de les vides d'alguns habitants.
De les cartes, la més coneguda és la de Peter Grimes, la XXII, la qual va servir de base per a l'òpera de Benjamin Britten del mateix nom.

## Referències

* ↑ Brewer, E. Cobham. The Dictionary of Phrase and Fable. Edwinstowe, England: Avenel Books, 1978 (reprint of 1894 version), p. 3. ISBN 0-517-25921-4.

## Enllaços externs

* Text de The Borough a Projecte Gutenberg
# Barnabas Sibusiso Dlamini

Barnabas Sibusiso Dlamini (15 de maig de 1942 - 28 de setembre de 2018) fou el Primer Ministre de Swazilàndia des del 23 d'octubre de 2008 fins al 4 de setembre de 2018. Anteriorment va ocupar el càrrec del 26 de juliol de 1996 fins al 29 de setembre de 2003.
Barnabas Sibusiso Dlamini era llicenciat en química per la Universitat de Wisconsin, Estats Units (1969); llicenciat en Comerç per la Universitat de Sud-àfrica (1976). I a més tenia un màster d'Administració Empresarial a la Universitat de Nova York (1982); va obtenir el títol de Comptabilitat Pública en l'Estat de Nova York (1983), i el d'Inspector Comptable de Swazilàndia i Lesotho (1985).
La seva vida laboral començà amb diversos treballs en el camp de la química, fins que en 1978 va ser elegit senador per cinc anys. A més en aquest període va simultaniejar el seu treball al senat amb el de delegat en l'Assemblea General de les Nacions Unides (1978-1981); membre del Comitè sobre Normes Internacionals de Comptabilitat i Presentació d'Informes (1979-1981); a més d'un lloc en la consultora Coopers & Lybrand, on va aconseguir el grau de soci en 1983-1984.
Dlamini va ser nomenat Ministre d'Economia en 1984 i va ocupar el càrrec fins a 1993. Va ser a més director executiu del Fons Monetari Internacional (FMI) en el període 1992-1996, ocupant el càrrec els dos primers anys com a suplent.
Va ocupar el càrrec de Primer Ministre des del 26 de juliol de 1996 fins al 29 de setembre de 2003, immediatament després va ser nomenat conseller del rei Mswati III.
Dlamini va ser un candidat, recolzat per govern de Swazilàndia, per al càrrec de President de la Comissió de la Unió Africana a principis de 2008, però, posteriorment, el govern va retirar la seva candidatura per solidaritat amb la Comunitat de Desenvolupament d'Àfrica Austral, a fi de presentar un candidat únic.
A l'octubre de 2008 va ser nomenat de nou Primer Ministre, càrrec que ocupa fins que va renunciar-hi el 4 de setembre de 2018.

## Referències

* ↑ Dirección General de Política Exterior, ed. (maig de 2009). «SUAZILANDIA». Arxivat de l'original el 2011-11-10. [Consulta: 18 octubre 2018].
* ↑ Elimane Fall, "Après Konaré, qui ?", Jeuneafrique.com, December 23, 2007 (Francés).
* ↑ "Candidacy of Dr. Barnabas Sibusiso Dlamini to the position of chairperson of the African union Comission", Web del Gobierno de Suazilandia. (Inglés)
* ↑ «"In Preparation for AU Summit"». Arxivat de l'original el 2008-07-06. [Consulta: 18 març 2018].
* ↑ "Ex-PM Sibusiso out of AU race", The Swazi Observer, January 2, 2008. (Inglés)